חוק ביטוח בריאות ממלכתי (תיקון מס' 62), התשע"ח-2017 
הצעת חוק ממשלתית, הכנסת ה-20
פורסם: ספר החוקים, חוברת 2672, עמ' 52, 2017-12-07T00:00:00+02:00
בתיקון לחוק ביטוח בריאות ממלכתי, התשנ''ד–1994, נקבעו תנאים שבהם יוכלו השרים לתת היתר לקופת חולים להחזיק או לרכוש אמצעי שליטה בתאגיד שעניינו בפיתוח רעיון טכנולוגי חדשני (חברת הזנק או חממה טכנולוגית) אם לקופת החולים היתה מעורבות בגיבושו או בפיתוחו של הרעיון, וזאת גם אם אמצעי השליטה של הקופה פחותים מ-20% מכלל אמצעי השליטה באותו תאגיד. כמו כן הוסמכו שר הבריאות ושר האוצר לקבוע בתקנות נסיבות שבהן החזקה בשיעור נמוך כאמור לא תדרוש היתר של השרים.